2010 m. Baltarusijos prezidento rinkimai

2010 m. Baltarusijos prezidento rinkimai vyko 2010 m. gruodžio 19 d. Juos laimėjo tuometinis šalies prezidentas Aleksandras Lukašenka surinkęs 79,67 % rinkėjų balsų. Tokiu būdu jis tapo šalies vadovu ketvirtai kadencijai iš eilės.Baltarusijos prezidentas A.Lukašenka perrinktas, surinkęs 79 proc. balsų

Šiuose rinkimuose dalyvavo prezidentas A. Lukašenka ir 8 opozicijos politikai. A. Lukašenka po 2004 m. referendumo galėjo dalyvauti rinkimuose neribotą kartų skaičių.

Pagal Centrinę rinkimų komisiją rinkimuose dalyvavo daugiau nei 90 % rinkėjų. Balsavimo rezultatai buvo tokie:

 Vieta Kandidatas Balsai Balsų skaičius % 1 Aleksandras Lukašenka 5,122,866 79,67 % 2 Andrejus Sanikovas (164,000) 2,56 % 3 Jaraslavas Ramančiukas 126,986 1,97 % 4 Gregorijus Kostusevas 126,645 1,97 % 5 Vladimiras Nikliajevas 113,747 1,77 % 6 Vitalijus Rymaševskis 70,433 1,1 % 7 Viktoras Tereščenka 69,653 1,08 % 8 Mikalajus Statkevičius (67,000) 1,04 % 9 Alesas Michalevičius 65,598 1,02 % 10 Dmitrijus Usas (31,000) 0,48 % Prieš visus 6,47 % Rinkėjų aktyvumas 92,9 %

 Reakcijos po rinkimų 
Tą patį vakarą po rinkimų į šalies pagrindinę aikštę susirinko tūkstančiai opozicijos rėmėjų ir piliečių, nepatenkintų rinkimais bei jų rezultatais. Baltarusijos specialiosios pajėgos panaudojo jėgą ir išvaikė minią, buvo suimta apie 600 žmonių, tarp jų keturi opozicijos kandidatai.Baltarusijos spec.pajėgos išvaikė iš Nepriklausomybės aikštės demonstrantus Baltarusijoje po prezidento rinkimų suimti keturi kandidatai

Po tokių veiksmų didelė dalis Europos vadovų išreiškė susirūpinimą ir nepasitenkinimą Baltarusijos rinkimais bei įvykiais po jų.Lenkijos URM pasmerkė Baltarusijos pareigūnų veiksmus JAV: Baltarusijos prezidento rinkimų rezultatai nėra legitimūs

 Šaltiniai 

Kategorija:Rinkimai Baltarusijoje
Kategorija:2010 metai
Kategorija:Prezidentų rinkimai